

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

Povjerenstvo za dodjelu stipendija

KLASA: 604-02/15-01/3

URBROJ: 2158/05-15-6

Čepin, 03. prosinca 2015.

Temeljem članka 3., 7., 8. i 9. Odluke o dodjeli stipendija učenicima, studentima i darovitim sportašima s područja Općine Čepin (“Službeni glasnik Općine Čepin”, broj 2/15. i 14/15. – u daljnjem tekstu: Odluka), Povjerenstvo za dodjelu stipendija (u daljnjem tekstu: Povjerenstvo) na sjednici održanoj dana 02. prosinca 2015. godine, utvrđuje

ZAPISNIK

sa sjednice Povjerenstva za dodjelu stipendija

1. Predmet: Odlučivanje o prigovoru Lidije Šaravanje iz Čepina, Vratnička 10a i prigovoru Matee Veber iz Čepina, Zrinske gore 56, na listu kandidata za dodjelu stipendija učenicima, studentima i darovitim sportašima s područja Općine Čepin.

2. Mjesto: Općina Čepin, prostorije vijećnice K.Zvonimira 105.

3. Početak: 14,00 sati.

4. Prisutni: Povjerenstvo

- Ivan Žeravica

- Krešimir Crnković

Zapisničarka:

- Lidija Tolj

5. Povjerenstvo utvrđuje da je pravovremeno podneseni prigovor Lidije Šaravanje (za mlt. Juliju Šaravanju) osnovan, budući je pravovremenom intervencijom iste utvrđena nenamjerna pogreška u izračunu bodovanja od strane Povjerenstva na Listi kandidata za stipendiju darovitim sportašima – Ekipna sportska natjecanja za kandidatkinju Juliju Šaravanju, te su novim izračunom broja bodova za istu uzeta u obzir i dodatna 4 boda (za osvojeno 2. mjesto na državnom natjecanju) tako da imenovana sada sukladno Odluci ostvaruje ukupno 11 bodova umjesto dosadašnjih 7 bodova.

Nadalje, Povjerenstvo utvrđuje da je osnovan pravovremeno podnesen prigovor Matee Veber, budući je Povjerenstvo ispravnim ocijenilo prigovor imenovane da istoj u izračunu broja bodova na Listi kandidata za stipendiju darovitim sportašima – Individualna sportska natjecanja nisu uračunati i bodovi iz ekipnog dijela individualnih sportskih natjecanja (štafete) tako da imenovana sada sukladno Odluci ostvaruje ukupno 23 boda umjesto dosadašnjih 20 bodova.

Nastavno na sve gore navedeno, a uzimajući u obzir zahtjev Lidije Šaravanje za ponavljanjem cijelog postupka bodovanja za dodjelu sportskih stipendija, Povjerenstvo je istome i udovoljilo te je sukladno Odluci i dokumentaciji iz zahtjeva kandidata za dodjelu stipendija darovitim sportašima provelo ponovljeni postupak bodovanja za sve kandidate prijavljene za dodjelu stipendija darovitim sportašima (individualna i ekipna sportska natjecanja) te utvrdilo da kandidati sada ostvaruju sljedeći ukupni broj bodova, i to kako slijedi:

Individualna sportska natjecanja

- Marissa Bura 53 boda

- Luka Zdravčević 24

- Matea Veber 23

- Luka Batarilo-Ćerdić 13

- Nikolina Užnik 7

- Ivan Ivanović 0

Ekipna sportska natjecanja

- Lara Batarilo-Ćerdić 11 bodova

- Julija Šaravanja 11

- Mia Pirić 10

- Katarina Pavičić 7

Povjerenstvo utvrđuje da se ima omogućiti uvid kandidatima za dodjelu stipendija u podnesene zahtjeve drugih kandidata kojima će stipendija biti dodijeljena.

6. Sukladno članku 8. i 9. Odluke, Povjerenstvo će u daljnjem tijelu postupka donijeti konačnu listu kandidata za dodjelu stipendija učenicima, studentima i darovitim sportašima s područja Općine Čepin, te će istu objaviti na Oglasnoj ploči Općine Čepin i službenim stranicama Općine Čepin, a također će se konačna lista dostaviti i općinskom načelniku radi donošenja zaključka o utvrđivanju konačne liste kandidata za dodjelu stipendija i zaključivanja ugovora o stipendiranju.

Na objavljenu konačnu listu kandidata za dodjelu stipendija učenicima, studentima i darovitim sportašima s područja Općine Čepin, nije moguće uložiti pravni lijek.

7. Ovaj Zapisnik objavit će se na Oglasnoj ploči Općine Čepin i službenim stranicama Općine Čepin.

8. Dovršeno: 15,00 sati.

ZAPISNIČARKA: POVJERENSTVO:

Lidija Tolj 1. Ivan Žeravica

2. Krešimir Crnković